Շաբաթ, փետրւարի 13-ի առաւօտեան, մանկապարտէզ-նախակրթարան ներկայացան Տ. Վազգէն քհնյ. Քեօշկերեանը եւ Ջանի սրկ. Ղազարեանը, որտեղ դպրոցի բակում բոլորւած սաների ու ուսուցիչների ներկայութեամբ նշւեց Տեառնընդառաջի նախատօնակը՝ տօնի խորհրդի բացատրութեամբ եւ շարականների կատարմամբ: Այնուհետեւ ներկաների միջոցով հնչեց Տէրունական աղօթքը եւ քիչ անց ամենակրտսեր խմբակի ներկայացուցիչների միջոցով բոցավառւեց գունաւոր թղթերով զարդարւած աւանդական թուփը, իսկ դպրոցի ուսուցիչներն ու աշակերտները շրջելով խարոյկի շուրջ, կատարեցին մանկական եւ հայրենասիրական գեղեցիկ երգեր: Միջոցառման աւարտին բոլորը հիւրասիրւեցին համեղ հրուշակով եւ մանուկներն ուսուցչուհիների օգնութեամբ թռան խարոյկի վրայից: